**\_\_\_\_\_\_\_\_\_** *(naziv/ime),*\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ ki ga/jo zastopa \_\_\_\_\_\_\_\_\_\_\_\_\_\_\_\_ (v nadaljevanju **organizacija**).

in

***\_\_\_\_\_\_\_\_\_*** *(ime in priimek),* \_\_\_\_\_\_\_\_\_ *(naslov)*, \_\_\_\_\_\_\_\_ *(pošta),* davčna številka \_\_\_\_\_\_\_\_\_ (v nadaljevanju: **prostovoljec**)

sklepata

**D O G O V O R  O P R O S T O V O L J S K E M D E L U**

1. **člen**

**(uvodne ugotovitve)**

1. Stranki dogovora uvodoma ugotavljata:

* da je organizacija neprofitna, nepridobitna in nevladna organizacija,
* da želi prostovoljec sodelovati v dejavnostih organizacije po svoji svobodni volji in brez pričakovanj plačila ali materialnih koristi zase, temveč bo delo opravljal v dobro drugih.

1. Prostovoljec in organizacija sklepata ta dogovor z namenom ureditve medsebojnih pravic in obveznosti v zvezi s prostovoljskim delom prostovoljca za organizacijo.
2. **člen**

**(prostovoljsko delo)**

1. Prostovoljec bo na podlagi vabila oziroma poziva organizacije izvajal prostovoljsko delo v okviru nepridobitnih dejavnosti organizacije.
2. V okviru prostovoljskega dela po tem dogovoru ima prostovoljec sledeče delovne naloge:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Prostovoljec bo prostovoljsko delo opravljal na podlagi vsakokratnega predhodnega poziva organizacije, ki mu bo ob tem predala tudi potrebno opremo, dokumentacijo ali navodila.
2. Prostovoljec bo prostovoljsko delo opravljal v skladu s strokovnimi standardi, prejetimi navodili organizacije in ob spoštovanju sledečega etičnega kodeksa: Kodeks etičnih načel za \_\_\_\_\_\_\_\_\_\_\_\_\_\_\_\_\_\_\_\_.
3. Prostovoljec bo prostovoljsko delo opravljal v kraju \_\_\_\_\_\_\_\_\_, in sicer v sledečem časovnem obdobju: \_\_\_\_\_\_\_\_\_. Prostovoljec bo opravil \_\_\_\_\_\_\_\_\_ ur prostovoljskega dela.
4. Prostovoljec za opravljeno prostovoljsko delo ne bo zahteval plačila, nagrade, premoženjske koristi ali oprostitve kakšne njegove obveznosti.
5. **člen**

**(usposabljanje in varstvo pri delu)**

1. Organizacija bo prostovoljca po potrebi ustrezno usposobila za opravljanje prostovoljskega dela, mu nudila strokovno pomoč in podporo med trajanjem prostovoljskega dela.
2. Organizacija bo izvajala vse potrebne ukrepe za zagotovitev varnih okoliščin ter pogojev pri usposabljanju in pri izvajanju prostovoljskega dela, tako da pri tem ne bo ogrožena varnost, zdravje ali življenja prostovoljca. Prostovoljec bo prostovoljsko delo izvajal skrbno in ob upoštevanju navodil organizacije glede varnosti in zdravja pri delu.
3. **člen**

**(poročilo o opravljenem prostovoljskem delu)**

Prostovoljec bo do 10. dne v mesecu za pretekli mesec organizaciji predložil mesečno poročilo o opravljenem prostovoljskem delu, ki vsebuje najmanj datum opravljanja prostovoljskega dela, kratek opis dela in porabo ur. Vzorec mesečnega poročila pripravi organizacija.

1. **člen**

**(povračilo stroškov)**

1. Prostovoljec in organizacija se dogovorita, da ima prostovoljec pravico do povračila stroškov, ki mu nastanejo v zvezi z opravljanjem prostovoljskega dela po tem dogovoru, in sicer:

* pravico do povračila potnih stroškov prevoza na delo in z dela v višini \_\_\_\_ EUR za vsak polni kilometer razdalje;
* pravico do povračila stroškov za prehrano med opravljanjem prostovoljskega dela, za vsak dan, ko prostovoljec opravlja prostovoljsko delo štiri ure ali več, v višini 6,12 EUR;
* pravico do povračila stroškov prevoza na potovanju, na katerega je zaradi opravljanja prostovoljskega dela napoten s potnim nalogom, v višini \_\_\_\_ EUR na kilometer za vsak prevoženi kilometer z lastnim avtomobilom;
* pravico do plačila dnevnice in sicer:
  + če traja potovanje zaradi opravljanja prostovoljskega dela nad 6 do 8 ur: 7,45 EUR
  + če traja potovanje zaradi opravljanja prostovoljskega dela nad 8 do 12 ur: 10,68 EUR
  + če traja potovanje zaradi opravljanja prostovoljskega dela nad 12 do 24 ur: 21,39 EUR

Višina dnevnice se zniža v skladu s 4. členom Uredbe o davčni obravnavi povračil stroškov in drugih dohodkov iz delovnega razmerja (Ur. l RS št. 140/2006, 76/2008) v primeru, da ima prostovoljec pravico do povračila stroškov prenočitve na potovanju, povezanim z izvajanjem prostovoljskega dela, ki vključujejo tudi plačilo zajtrka;

* pravico do povračila stroškov prenočitve na potovanju zaradi opravljanja prostovoljskega dela do višine dejanskih stroškov za prenočevanje, dokumentiranih z računi.

1. Organizacija bo prostovoljcu povrnila stroške iz tega člena do 15. v mesecu za pretekli mesec z nakazilom na njegov TRR št. \_\_\_\_\_\_\_\_\_\_\_\_\_\_\_\_\_\_\_\_, odprt pri banki: \_\_\_\_\_\_\_\_\_.
2. **člen**

**(izdaja potrdila o opravljenem prostovoljskem delu)**

1. Organizacija bo prostovoljcu po opravljenem prostovoljskem delu izdala potrdilo o opravljenem prostovoljskem delu, v katerem bo navedla kratek opis prostovoljskega dela in število ur, ki jih je prostovoljec opravil.
2. Na prošnjo prostovoljca, bo organizacija potrdila opravljeno prostovoljsko delo prostovoljca v ustrezno evidenco neformalnega izobraževanja.
3. **člen**

**(varstvo osebnih podatkov)**

1. Prostovoljec s podpisom tega dogovora izjavlja, da je seznanjen s sledečimi akti organizacije, ki urejajo varstvo osebnih podatkov pri njemu in bo deloval po njih: Pravilnik o varstvu osebnih podatkov z dne \_\_\_\_\_\_.
2. Prostovoljec se zaveže, da bo pri opravljanju prostovoljskega dela za organizacijo varoval osebne podatke, ki bi mu bili pri prostovoljskem delu ali v zvezi z njim razkriti oziroma ki jih bo obdeloval v okviru opravljanja prostovoljskega dela. Prostovoljec bo osebne podatke obdeloval samo z namenom, s katerim so bili ti zbrani in jih ne bo posredoval tretjim osebam.
3. **člen**

**(reševanje sporov)**

Prostovoljec in organizacija bosta morebitne spore v zvezi s tem dogovorom reševala po mirni poti.

1. **člen**

**(medsebojno obveščanje)**

Prostovoljec in organizacija se bosta medsebojno ažurno obveščala o kakršnihkoli okoliščinah ali spremembah, ki vplivajo ali bi lahko vplivale na izvajanje tega dogovora.

1. **člen**

**(veljavnost dogovora)**

1. Ta dogovor se sklepa za obdobje trajanja prostovoljskega dela, kot določeno v četrtem odstavku 2. člena tega dogovora in preneha po poteku tega roka.
2. Prostovoljec ali organizacija lahko kadarkoli brez obrazložitve odstopita od tega dogovora, tako da o tem obvestita nasprotno stran. Prostovoljec o svoji nameravani odpovedi dogovora obvesti organizacijo najmanj en teden vnaprej.
3. **člen**

**(končne določbe)**

1. Za razlago določil tega sporazuma se uporabljajo določbe Obligacijskega zakonika – OZ in drugi veljavni predpisi Republike Slovenije.
2. Če bi se izkazalo, da je katerakoli določba tega dogovora iz kakršnihkoli razlogov neveljavna, nična ali neizvršljiva, ostanejo vse ostale določbe še naprej v veljavi.
3. Za tekoče izvrševanje določil tega dogovora je na strani organizacije kontaktna oseba \_\_\_\_\_\_\_\_\_, s kontaktnimi podatki: e-pošta \_\_\_\_\_\_\_\_\_, telefon \_\_\_\_\_\_\_\_\_, prostovoljec pa bo za komunikacijo z organizacijo v zvezi s tem dogovorom uporabljal e-pošto \_\_\_\_\_\_\_\_\_ in telefon \_\_\_\_\_\_\_\_\_.
4. Ta dogovor je sestavljen v dveh izvodih, od katerih prejme vsaka stranka po enega.

|  |  |
| --- | --- |
| Organizacija:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum podpisa: \_\_\_\_\_\_\_\_\_\_\_\_\_\_\_\_\_\_  Kraj podpisa: \_\_\_\_\_\_\_\_\_\_\_\_\_\_\_\_\_\_\_\_  Žig in podpis: \_\_\_\_\_\_\_\_\_\_\_\_\_\_\_\_\_\_\_\_ | Prostovoljec:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum podpisa: \_\_\_\_\_\_\_\_\_\_\_\_\_\_\_\_\_\_  Kraj podpisa: \_\_\_\_\_\_\_\_\_\_\_\_\_\_\_\_\_\_\_\_  Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |